[{"text_idx": "#000000", "text": "Pa\u0308rast kuueaastast LP-pausi, mille vahele ja\u0308i u\u0308ks remiksialbum ning soundtrack arvutima\u0308ngule \u201eMax Payne 3\u201d, tormas USA noise rock\u2019i punt HEALTH kevade hakul taas areenile, kaasas \u201eNew Coke\u2019i\u201d nimeline prelu\u0308u\u0308d uuele plaadile ja video, milles na\u0308eb aegluubis oksendamisstseeni ning lo\u0303putiitrites lauset \u201eYou will love each other\u201d."}, {"text_idx": "#000001", "text": "Armastus moodustab HEALTHi \u201eDeath Magicul\u201d koos elu ning surmaga (Life is strange but it\u2019s all we\u2019ve got / Love\u2019s not in our hearts / Limp as you\u2019d like, everybody dies) u\u0308ldse kuldse triumviraadi, mis leiab mainimist pea ko\u0303igis lugudes, kuid seda muidugi HEALTHi reeglite ja\u0308rgi."}, {"text_idx": "#000002", "text": "Etteaste teevad plahvatavad ja haamerdavad noise\u2019i-saundid, doos pilavat huumorit (\u201eStonefisti\u201d videos la\u0308bivad ko\u0303ik ba\u0308ndiliikmed kirurgilise operatsiooni, mille tulemused on u\u0308snagi kaheldavad) ning sel korral ka sild popmuusikaga, mis to\u0303stis vaikselt pead juba nende eepilises noise\u2019i-romantika o\u0303hustikuga loos \u201eUSA Boys\u201d aastal 2010. Selle ko\u0303ik ma\u0308ngib ba\u0308nd muidugi auva\u0308a\u0308rselt va\u0308lja ning ko\u0303ige selgemalt vo\u0303ib su\u0308mbioosi taibata lugudes \u201eDark Enough\u201d vo\u0303i \u201eLife\u201d, mis suurima to\u0303ena\u0308osusega mo\u0308o\u0308da kesktee lombikest vo\u0303iks seilata. Tasub mainida, et HEALTHi vo\u0303lus on oluline koht ka vokalist Jake Duzsiki vokaalil, mis mu\u0308ra ootamatu pehmusega tasakaalu viib."}, {"text_idx": "#000003", "text": "Nende lisanduste ko\u0303rval kappab HEALTH ikka justkui neli apokalu\u0308psise ratsanikku, nagu viitas neile muusikaajakirjanik Norman Fleischer, tumedat kaost ku\u0308lvates ja jo\u0303udsamalt kui kunagi varem."}, {"text_idx": "#000005", "text": "Paljude kriitikute poolt New Yorgi ko\u0303ige valjemaks ba\u0308ndiks nimetatud A Place to Bury Strangersi neljanda kauama\u0308ngivaga tekib to\u0303sine de\u0301ja\u0300 vu probleem \u2013 ma olen seda ko\u0303ike juba justkui varem kuulnud."}, {"text_idx": "#000009", "text": "Tunnustatud filmilavastaja John Carpenteri isiklik debu\u0308u\u0308talbum on viimaks ka\u0308ttesaadav. N-o\u0308 friigiz\u030canrite meister alustas 70ndate keskpaigas ning lo\u0303i oma karja\u0308a\u0308ri jooksul mitu imetlusva\u0308a\u0308rselt stiilset ja mo\u0303jusat filmi, millest enamikule ta ise ka soundtrack\u2019i komponeeris."}]